Iktatási szám: 70.250-…/2015.

#### E L Ő T E R J E S Z T É S

### Szombathely Megyei Jogú Város Gazdasági és Városstratégiai Bizottságának 2015. áprilisi ülésére

*Tájékoztató Szombathely, Szent Márton u. 75. – Kisfaludy Sándor u. 70. társasháznál közforgalom elől elzárt terület kialakításáról*

A Szombathely, Szent Márton u. 75. – Kisfaludy Sándor u. 70. szám alatti társasház (Nap Ház) közös képviseletében a SZOVA Zrt. Ingatlankezelési Egység Társasház kezelési Osztály azzal a kéréssel fordult Szombathely Megyei Jogú Város Önkormányzatához, hogy a társasház közlekedési területeinek közforgalom elől elzárttá minősítéséhez járuljon hozzá.

A társasház építésekor az Önkormányzat az ingatlanra tervezett lakóépület és kereskedelmi egységek építési engedélyezési eljárásához a szükséges parkolószám biztosításának elősegítéséhez a 6608 hrsz-ú közterületi ingatlanon (Kis utca) 5 db parkoló kiépítéséhez területet biztosított, mivel a kellő számú parkolóhely a magáningatlanon nem állt rendelkezésre.

A hatályos Szabályozási Terv szerint a tárgyi ingatlan és a Szent Márton u. 53. szám közti szakaszon a Szent Márton u. mentén egybefüggő parkoló terület fog kiépülni. A Közlekedési Hatóság forgalomba helyezési határozatában előírta, hogy a „Szabályozási Terv szerint megvalósuló útépítés után (a volt Spar áruház parkolóinak és a kiépítendő parkolók összenyitása) a Szent Márton utcai kapubejárót meg kell szüntetni és a parkolókat a meglévő jelzőlámpás csomóponton keresztül kell megközelíteni”.

A Polgármesteri Hivatal az alábbiakat írta elő a forgalomba helyezési eljáráshoz:

„Az önkormányzati tulajdonban lévő területen kiépített parkolókat a SPAR Áruházi csatlakozástól induló Szabályozási tervben szereplő megépítésig csak a Kisfaludy u-i kapubejáró igénybevételével lehet gépjárművel megközelíteni, ezért mindaddig, vagy a Szent Márton utcai döntött szegéllyel kialakított bejárat összekötéséig a tárgyi utat közforgalom elől el nem zárt magánútként kell az ingatlan-nyilvántartásba szerepeltetni.

Az önkormányzati tulajdonban lévő területen kiépített parkolók üzemeltetési feladatainak ellátása érdekében azok gépjárművel történő megközelítését a Kisfaludy utcai bejárattól biztosítani kell.”

A társasház udvarán található belső út közforgalom elől el nem zárt magánúttá történő átminősítésére nem került sor.

Az érintett területet ábrázoló Szabályozási Tervből készített szelvény az előterjesztésmellékletét képezi.

A társasház 2014. június 5-én tartott lakógyűlésén szándékát fejezte ki az udvar lezárását illetően.

Az ingatlanban működő üzletek, kereskedelmi egység részéről megoldandó feladatként jelent meg a nyitvatartási idő alatt érkező ügyfélforgalom részére a parkolási lehetőség biztosítása.

Összegyűjtötték az üzletek nyitvatartási idejét, melyek figyelembe vételével az alábbi időtartamokon kívül szeretnék az udvart lezárni:

Hétfő – Szombat: 8:00 – 22:00

Miután a társasház forgalomba helyezése, forgalmi rendjének kialakítása a Közlekedési Hatóság határozata alapján jött létre, annak módosítása felől is ők jogosultak döntést hozni az Önkormányzat állásfoglalása alapján.

Kérem a T. Bizottságot, hogy az előterjesztést megtárgyalni, a határozati javaslatot elfogadni szíveskedjen.

**Szombathely, 2015. április 10.**

/: **Lakézi Gábor**:/

osztályvezető

**Határozati Javaslat**

**…./2015. (IV.13.) sz. Gazdasági és Városstratégiai Bizottsági** **Határozat**

A Gazdasági és Városstratégiai Bizottság a Szombathely, Szent Márton u. 75. – Kisfaludy Sándor u. 70. szám alatti társasház (Nap Ház) közlekedési területeinek közforgalom elől elzárt kialakítására vonatkozó előterjesztést megtárgyalta és az alábbi döntést hozta:

A Gazdasági és Városstratégiai Bizottság a Szombathely, Szent Márton u. 75. – Kisfaludy Sándor u. 70. szám alatti társasház (Nap Ház) közlekedési területeinek közforgalom elől elzárt kialakításával egyetért, azzal a kikötéssel, hogy az üzletek nyitvatartási ideje alatt a kaput nyitva kell tartani, amiről a társasház köteles gondoskodni.

**Felelős:** Lakézi Gábor Városüzemeltetési Osztályvezető

**Határidő:** Folyamatos